open-index/open-wikipedia-markdown huggingface dataset:
Sheldon Souray

**Sheldon Souray** (* 13. júl 1976, Elk Point, Alberta) je bývalý kanadský reprezentant v ľadovom hokeji.

## Klubový hokej
Sheldon Souray je obranca. Je 193 cm vysoký a váži 105 kg (údaj z roku 2005). Od sezóny 1997/98 hral v NHL za klub New Jersey Devils. Od sezóny 1999/00 hrá s číslom 44 za Montreal Canadiens. V sezóne 2004/05 (počas lockoutu v NHL) hral za Färjestads BK Karlstad v švédskej hokejovej Elitserien. Na sezónu 2005/06 mal uzavretú platnú zmluvu s Montrealom, ktorá mu zaručuje ročný príjem 2,128 mil. dolárov. 12. júla 2007 podpísal päťročnú zmluvu s Edmontonom Oilers.

### Štatistiky

## Reprezentácia
Reprezentoval Kanadu s číslom 44 na majstrovstvách sveta v roku 2005. 

## Externé odkazy
* 

Kategória:Narodenia v 1976
Kategória:Kanadskí hokejisti
Kategória:Hráči New Jersey Devils
Kategória:Hráči Montreal Canadiens
Kategória:Hráči Edmonton Oilers
Kategória:Hráči Färjestad BK
Kategória:Hráči Dallas Stars
Kategória:Hráči Anaheim Ducks
Kategória:Osobnosti z Alberty
Trichlórmetán

**Trichlórmetán** alebo **chloroform** (CHCl3) je bezfarebná tekutina sladkastej chuti a vône. Používa sa ako nepolárne rozpúšťadlo. Je výborným rozpúšťadlom nepolárnych organických zlúčenín a tukov. Ešte pred niekoľkými rokmi prakticky všetky čistiarne odevov prali tovar svojich zákazníkov v zmesi chloroformu a tetrachlórmetánu. Organické znečistenie bolo veľmi efektívne odstránené a vďaka nízkemu bodu varu čistiacej zmesi boli ich zostatky z odevov zahriatím ľahko odstrániteľné. Mnoho farieb na kovy aj drevo používalo ako rozpúšťadlo pigmentov a ochranných látok práve chloroform.

## Vlastnosti
Je nehorľavý. Pri vdychovaní je toxický. Má silné narkotické účinky a bol v obmedzenom množstve používaný ako celkové anestetikum v medicíne na uspávanie pacientov pri operáciách. Podrobné dlhodobé klinické štúdie však ukázali, že trvalý dlhodobý styk organizmu s týmto rozpúšťadlom značne zvyšuje riziko vzniku rakoviny a zlúčenina sa tak dostala do zoznamu karcinogénnych látok. Na základe týchto skutočností je v súčasnosti veľmi obmedzená tak produkcia, ako aj praktické využitie chloroformu.

## Výroba
Priemyselne sa trichlórmetán vyrába zahriatim zmesi chlóru a buď chlórmetánu alebo metánu na 400 až 500&nbsp;°C. Pri tejto teplote nastáva séria chemických reakcií:

:CH4 + Cl2 → CH3Cl + HCl
:CH3Cl + Cl2 → CH2Cl2 + HCl
:CH2Cl2 + Cl2 → **CHCl<sub>3</sub>** + HCl
:CHCl3 + Cl2 → CCl4 + HCl

Produktom tohto procesu je zmes štyroch chlórmetánov, monochlórmetán, dichlórmetán, trichlórmetán (chloroform) a tetrachlórmetán, ktoré sa oddelia destiláciou.

## Iné projekty

Kategória:Halogénderiváty
Kategória:Rozpúšťadlá
Kategória:Karcinogény IARC skupiny 2B
Kategória:Endokrinné disruptory
Kategória:Anestetiká
Kategória:Organochloridy
Rosemary má dieťatko

***Rosemary má dieťatko*** je film režiséra Romana Polańského z roku 1968 o diabolskom sprisahaní proti mladým manželom v novom byte a čakajúcim prvé dieťa.

## Externé odkazy
* 
* 

Kategória:Filmy USA
Kategória:Filmy podľa názvu
Kategória:Filmy z 1968
Ed Jovanovski

**Ed Jovanovski** (* 26. jún 1976, Windsor, Ontário, Kanada) je bývalý kanadský profesionálny hokejista macedónskeho pôvodu.

## Kariéra
[left|thumb|Ed Jovanovski v drese [Phoenix Coyotes|Phoenixu.]]
Ed Jovanovski sa stal v roku 1994 jednotkou draftu, vybral si ho klub Florida Panthers. Za skvelé výkony v drese Panthers dostal Calder Memorial Trophy pre najlepšieho nováčika ligy. Vo svojej prvej sezóne bol aj členom All Star Rookie Teamu (All Star tím nováčikov). Počas kariéry sa následne zúčastnil 5-krát All Star Game. V prvej sezóne v NHL nazbieral v 70 zápasoch 21 kanadských bodov a pripísal si 137 trestných minút. Pozíciu lídra zastával na Floride celkovo 4 roky. Panthers dokázal pomôcť v sezóne 1995/1996 až do finále Stanley Cupu, v ktorom podľahli Coloradu. Posledná sezóna v drese Floridy mu však príliš nevyšla, získal len 16 bodov. 

Následne sa na 6 rokov upísal Vancouveru Cannuks, v ktorom obliekal dres s číslom 55. V sezónach 2000/2001, 2001/2002 a 2002/2003 nazbieral vždy viac ako 45 bodov. Po vypršaní zmluvy sa dohodol na zmluve s Phoenixom. V Phoenixe odohral najmä vynikajúcu sezónu 2007/2008, počas ktorej si do štatistík pripísal 12 gólov a 39 asistencií. Dokopy 51 bodov je jeho kariérnym maximom. 

V lete 2011 sa stal neobmedzeným voľným hráčom a vrátil sa do Floridy. Za Floridu odohral v sezóne 2011/2012 66 zápasov s bilanciou 13 bodov. Celkovo v NHL nastúpil odohral 18 sezón, v ktorých odohral vyše 1000 zápasov.

### Klubové štatistiky

## Reprezentácia
Držiteľ dvoch strieborných medailí z Majstrovstiev sveta a najmä zlata zo ZOH v Salt lake City z roku 2002.

## Externé odkazy
* 

Kategória:Kanadskí hokejisti
Kategória:Kanadskí hokejoví obrancovia
Kategória:Kanadskí olympijskí víťazi
Kategória:Hráči Florida Panthers
Kategória:Hráči Vancouver Canucks
Kategória:Hráči Phoenix Coyotes
Kategória:Hokejisti draftovaní klubom Florida Panthers
Kategória:Účastníci MS v hokeji 1998
Kategória:Účastníci MS v hokeji 2000
Kategória:Účastníci MS v hokeji 2005
Kategória:Účastníci MS v hokeji 2008
Kategória:Kanadské osobnosti macedónskeho pôvodu
Kategória:Osobnosti z Windsoru (Ontário)
Kategória:Hokejisti na Zimných olympijských hrách 2002
Čata (film)

***Čata*** je film režiséra Olivera Stona z roku 1986 odohrávajúci sa počas vietnamskej vojny. Vo filme hrali Tom Berenger, Willem Dafoe, Charlie Sheen, Keith David, Kevin Dillon, John C. McGinley, Forest Whitaker a Johnny Depp. Je prvým z trilógie filmov o vietnamskej vojne natočených Stoneom. Nasledovali po ňom *[[Narodený 4. júla]]* (*Born on the Fourth of July*; 1989) a *[[Medzi nebom a zemou]]* (*Heaven & Earth*, 1993). 

## Externé odkazy
* 
* 

Cata
Cata
Cata
Kategória:Filmy s tematikou vietnamskej vojny
Kris Draper

**Kris Draper** (* 24. máj 1971, Toronto, Ontário) je bývalý kanadský reprezentant v ľadovom hokeji.

## Klubový hokej
Kris Draper je stredný útočník. Je 181 cm vysoký a váži 87 kg (údaj z roku 2005). Od sezóny 1993/94 nepretržite hrá s číslom 33 v NHL za klub Detroit Red Wings. V sezóne 2005/06 má podpísanú s Detroitom zmluvu na 2,128 mil. dolárov.

### Štatistiky

## Reprezentácia
Reprezentoval Kanadu s číslom 33 na majstrovstvách sveta v roku 2005. 

## Externé odkazy
* 
* 
* Kris Draper na stránke Detroit Red Wings

Kategória:Kanadskí hokejisti
Kategória:Kanadskí olympionici
Kategória:Hráči Winnipeg Jets
Kategória:Hráči Detroit Red Wings
Kategória:Osobnosti z Toronta
Joe Thornton

**Joe Thornton**, celým menom **Joseph Eric Thornton** (* 2. júl 1979, London, Ontário) je kanadský reprezentant v ľadovom hokeji.

## Klubový hokej
Joe Thornton je stredný útočník. Je 193 cm vysoký a váži 106 kg (údaj z roku 2007). Od sezóny 2005-06 hráva za San José Sharks v americkej NHL kam bol vymenený z Bostonu, kde dovtedy pôsobil ako kapitán, za útočníkov Marca Sturma, Wayna Primeau a za obrancu Brada Stuarta. Hneď prvá sezóna bola úspešná, podarilo sa mu získať Art Ross Trophy za hráča s najvyšším počtom kanadských bodov v základnej časti. V sezóne 2004-05 (počas lockoutu v NHL) hral za Davos v švajčiarskej hokejovej lige.

### Klubová štatistika

## Reprezentácia
Reprezentoval Kanadu s číslom 97 na majstrovstvách sveta v roku 2005. Menej než 5 minút pred koncom zápasu rozhodol o vyradení Slovenska vo štvrťfinále, keď strelil do Lašákovej siete rozhodujúci piaty gól a upravil stav zápasu na konečných 5:4 pre Kanadu. Hral aj na Zimných olympijských hrách v roku 2006, v roku 2010 vyhral olympijské zlato.

## Externé odkazy
* 
* 
* Joe Thornton na stránke San Jose Sharks 

Kategória:Kanadskí hokejisti
Kategória:Kanadskí olympijskí víťazi
Kategória:Účastníci MS v hokeji 2001
Kategória:Účastníci MS v hokeji 2005
Kategória:Osobnosti z Londonu (Ontário)
The Acid House

***The Acid House*** je film režiséra Paula McGuigana, za ktorý bol v roku 1998 nominovaný ako najlepší debutujúci režisér na Filmovom festivale v San Sebastiane. Predlohou pre scenár k filmu sa stala rovnomenná novela spisovateľa Irwina Welsha. 

## Externé odkazy
* 

Kategória:Britské filmy
Kategória:Filmy z 1998
Kategória:Filmy podľa názvu
Proč?

***Proč?*** je česko-slovenský film režiséra Karla Smyczka z roku 1987. Film je inšpirovaný skutočnou udalosťou – cestou fanúšikov futbalového mužstva Sparta Praha vlakom z Prahy do Banskej Bystrice. Počas jazdy fanúšikovia zničili niekoľko vagónov a terorizovali cestujúcich a vlakový personál. Film sa okrem opisu snaží nájsť odpoveď na otázku, čo bolo príčinou ich správania.

## Externé odkazy
* České filmové nebe – Proč? 
* 
* 

Kategória:Česko-slovenské filmy
Kategória:České filmy
Kategória:Filmy z 1987
Kategória:Filmy podľa názvu
Kategória:Futbal v Česko-Slovensku
Rick Nash

**Rick Nash** (* 16. jún 1984, Brampton, Ontário, Kanada) je bývalý kanadský reprezentant v ľadovom hokeji. 

## Klubový hokej
Rick Nash je útočník na ľavom krídle. Je 193 cm vysoký a váži 94 kg (údaj z roku 2005). Od sezóny 2002/03 hrá s číslom 61 v NHL za klub Columbus Blue Jackets. V sezóne 2004/05 (počas lockoutu v NHL) hral za Davos v švajčiarskej hokejovej lige. Na sezónu 2005/06 mal s Columbusom uzavretú zmluvu na 3,5 mil. dolárov. 12. marca 2008 sa stal piatym kapitánom tímu Blue Jackets v histórii.

## Reprezentácia
Reprezentoval Kanadu s číslom 61 na majstrovstvách sveta v roku 2005, 2007 a 2008 a na Zimných olympijských hrách 2006.

## Externé odkazy
* 

 

Kategória:Kanadskí hokejisti
Kategória:Hráči Columbus Blue Jackets
Kategória:Hráči New York Rangers
Kategória:Hráči Boston Bruins
Kategória:Hokejisti draftovaní klubom Columbus Blue Jackets
Kategória:Kanadskí olympijskí víťazi
Kategória:Olympijskí víťazi v ľadovom hokeji
Kategória:Majstri sveta v ľadovom hokeji
Kategória:Účastníci MS v hokeji 2005
Kategória:Účastníci MS v hokeji 2007
Kategória:Účastníci MS v hokeji 2008
Kategória:Účastníci MS v hokeji 2011
Kategória:Osobnosti z Bramptonu (Ontário)
Kategória:Hokejisti na Zimných olympijských hrách 2006
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2014
Ryan Smyth

**Ryan Smyth** (* 21. február 1976, Banff, Alberta) je kanadský reprezentant v ľadovom hokeji.

## Klubový hokej
Ryan Smyth je útočník na ľavom krídle. Je 186 cm vysoký a váži 87 kg (údaj z roku 2005). Od sezóny 1995/96 hral s číslom 94 v NHL za klub Edmonton Oilers. V sezóne 2005/06 mu zmluva zaručuovala príjem 3,5 mil. dolárov. Po 12 sezónach za jeho obľúbený klub prekvapujúco vo februári 2007 prestúpil pred play-off do klubu New York Islanders.

1. júla 2007 podpísal päťročný kontrakt s klubom Colorado Avalanche.

### Štatistiky

## Reprezentácia

Reprezentoval Kanadu s číslom 94 na majstrovstvách sveta v roku 2004.

## Externé odkazy
* 
* Ryan Smyth na stránke Edmonton Oilers

Kategória:Kanadskí hokejisti
Kategória:Kanadskí olympijskí víťazi
Kategória:Hráči Edmonton Oilers
Kategória:Hráči New York Islanders
Kategória:Hráči Colorado Avalanche
Kategória:Hráči Los Angeles Kings
Kategória:Hokejisti draftovaní klubom Edmonton Oilers
Kategória:Účastníci MS v hokeji 1999
Kategória:Účastníci MS v hokeji 2000
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2010
Kategória:Majstri sveta v ľadovom hokeji
Kategória:Osobnosti z Alberty
Kategória:Hokejisti na Zimných olympijských hrách 2002
Lienka dvojbodková

**Lienka dvojbodková** (lat. *Adalia bipunctata*) patrí medzi najrozšírenejších zástupcov čeľade lienkovité na Slovensku. Patrí do radu chrobáky.

## Referencie

## Iné projekty

Kategória:Lienkovité
Requiem pro panenku

***Requiem pro panenku*** je český film  režiséra Filipa Renča z roku 1991. Do ústavu pre mentálne postihnutých je omylom umiestnená *Marika*  (Aňa Geislerová), ktorá je v šoku zo znásilnenia. Spoznáva život v ústave, ako sú týrané neposlušné chovankyne, snaží sa dostať von, ale proti zavedenému systému veľa šancí nemá. Film končí tragicky, keď Marika úmyselne založí požiar,  ústav začne horieť a niekoľko chovaniek uhorí. 

## Externé odkazy
* 
* 
* České filmové nebe - Requiem pro panenku 

Kategória:Česko-slovenské filmy
Kategória:České filmy
Kategória:Filmy z 1991
Kategória:Filmy podľa názvu
Lienka štvorškvrnná

**Lienka štvorškvrnná** (lat. *Exochomus quadripustulatus*) patrí do čeľade lienkovité a radu chrobáky. Je veľmi rozšírená na boroviciach a smrekoch. Požiera škodlivé červy. Je 3 až  veľká. Larvy sa kuklia v pokožke lariev červov.

## Iné projekty

Kategória:Lienkovité
Tetrachlórmetán

**Tetrachlórmetán** alebo **chlorid uhličitý** (CCl4) je ťažká bezfarebná tekutina sladkastej chuti a vône. Používa sa ako nepolárne rozpúšťadlo. Je výborným rozpúšťadlom nepolárnych organických zlúčenín a tukov. Ešte pred niekoľkými rokmi prakticky všetky čistiarne odevov prali tovar svojich zákazníkov v zmesi tetrachlórmetánu a chloroformu. Organické znečistenie bolo veľmi efektívne odstránené a vďaka nízkemu bodu varu čistiacej zmesi boli ich zostatky z odevov zahriatím ľahko odstrániteľné. Kedysi bol používaný ako náplň hasiacich prístrojov.

## Výroba a vlastnosti
Väčšinou sa tetrachlórmetán vyrába reakciou sirouhlíka s chlórom. Pri 105 - 130&nbsp;°C zlúčeniny reagujú za vzniku chloridu uhličitého a chloridu sírneho:
:CS2 + 3 Cl2 → CCl4 + S2Cl2

Chlorid sírny reaguje ďalej so sírouhlíkom:
:CS2 + 2 S2Cl2 → CCl4 + 6 S

Malé množstvo tejto látky sa vyprodukuje pri syntéze dichlórmetánu a trichlórmetánu:
:CH4 + Cl2 → CH3Cl + HCl
:CH3Cl + Cl2 → CH2Cl2 + HCl
:CH2Cl2 + Cl2 → CHCl3 + HCl
:CHCl3 + Cl2 → **CCl<sub>4</sub>** + HCl

Chemicky je tetrachlórmetán málo reaktívny, s kyslíkom prakticky nereaguje a preto je nehorľavý. Za vysokých teplôt však s kyslíkom reaguje za vzniku fosgénu a chlóru:
:2&nbsp;CCl4 + O2 → 2&nbsp;COCl2 + 2&nbsp;Cl2.

S niektorými anorganickými bromidmi a jodidmi, hlavne hlinitými, reaguje tak, že v jeho molekule dôjde k výmene chlóru za ťažší halogén
:3&nbsp;CCl4 + 4&nbsp;AlBr3 → 3&nbsp;CBr4 + 4&nbsp;AlCl3,
resp.
:3&nbsp;CCl4 + 4&nbsp;AlI3 → 3&nbsp;CI4 + 4&nbsp;AlCl3.

## Bezpečnosť
Medzinárodná agentúra pre výskum rakoviny (IARC) klasifikuje tetrachlórmetán do **skupiny 2B** teda *„podozrivý karcinogén pre človeka“*.

## Podobné látky
* Chlorid kremičitý
* Chlorid germaničitý
* Chlorid ciničitý
* Chlorid olovičitý
* Chlórmetán
* Dichlórmetán
* Chloroform
* Tetrafluórmetán
* Tetrabrómmetán
* Tetrajódmetán

Kategória:Halogénderiváty
Kategória:Karcinogény IARC skupiny 2B
Kategória:Organochloridy
Vesničko má středisková

***Vesničko má středisková*** je česká filmová komédia  režiséra Jiřího Menzela z roku 1985. Film rozpráva príbeh mentálne zaostalého chlapca Otíka Rákosníka vo vynikajúcom  podaní  maďarského herca Jánosa Bána, ktorý pracuje ako závozník. Svoje miesto na dedine, kde žije veľa svojráznych ľudí, má isté. Zo známeho prostredia ho však chcú vytrhnúť pražáci, ktorí majú záujem o jeho domček po rodičoch a chcú ho  presťahovať na anonymné sídlisko do Prahy.

Film patrí k najlepším dielam československej kinematografie a bol nominovaný na ocenenie Americkej filmovej akadémie Oscar.

## Externé odkazy
* 
* 
* Vesničko má středisková na Kinobox.cz

Kategória:Česko-slovenské filmové komédie
Kategória:České filmové komédie
Kategória:Filmy z 1985
Kategória:Filmy podľa názvu
Kategória:Filmy režírované Jiřím Menzlom
Tri oriešky pre Popolušku

***Tri oriešky pre Popolušku*** (orig. *Tři oříšky pro Popelku*) je česká filmová rozprávka režiséra Václava Vorlíčka z roku 1973 podľa námetu rozprávky spisovateľky Boženy Němcovej. Film má výnimočné postavenie medzi filmovými rozprávkami, spolu s Pyšnou princeznou a Princeznou so zlatou hviezdou.

## Dej
Československý rozprávkový film z roku 1973, režírovaný Václavom Vorlíčkom. Je to adaptácia známeho rozprávkového príbehu o Popoluške, avšak so  zaujímavými zvratmi a úpravami. Hlavnou postavou je Popoluška, ktorá je v domácnosti svojej krutej macochy a jej dcéry terčom znevažovania a neprajníckych činov. No vďaka trom kúzelným orieškom dostane šancu navštíviť kráľovský ples a tancovať s princom. 

## Externé odkazy
* České filmové nebe - Tři oříšky pro Popelku 
* 
* 

Kategória:Česko-slovenské filmy
Kategória:České filmy
Kategória:Filmy z 1973
Kategória:Filmy podľa názvu
Kategória:Rozprávky
Kategória:Božena Němcová
Stalker (film)

***Stalker*** je silné poetické a emocionálne filozofické dielo režiséra Andreja Tarkovského z roku 1979 o základných životných hodnotách človeka.

## Externé odkazy
* 
* 
* Stalker na stránkach Mosfilmu
* Andrej Tarkovskij-nekomerčná stránka 

Kategória:Sovietske filmy
Kategória:Filmy podľa názvu
Kategória:Filmy z 1979
Kategória:Vedecko-fantastické filmy
Ötzi

**Ötzi** je moderné meno vynikajúco zachovanej prirodzenej múmie človeka z doby približne 3300 pred Kr., ktorého našli v roku 1991 v ľadovci Schnalsal v Ötztalerských Alpách blízko hranice Rakúska a Talianska. Pomenovaný je podľa údolia, kde ho našli. Spolu s ním sa našiel aj jeho odev (sofistikovaný kabát, opasok, bedrová prikrývka, nohavice a topánky) a vybavenie (medená sekera s tisovým poriskom, pazúrkový nôž s jaseňovou rukoväťou, puzdro so šípmi s pazúrkovými hrotmi a nedokončený luk, niekoľko kúskov rastlín s kresacím kamienkom a pyritom na zapálenie ohňa).

Pravdepodobnou príčinou jeho úmrtia bol zásah šípom a následná hypotermia. Bol napadnutý viackrát. Hrot šípu v jeho tele naznačuje, že ho zabili jeho vlastní ľudia. V jeho pľúcach sa našiel peľ, čo nasvedčuje tomu, že zomrel pravdepodobne v období leta. Niektoré proteíny v jeho mozgu naznačujú, že pred smrťou utrpel poškodenie mozgu.

Súperí s egyptskou „Ginger“ ako najstaršia známa ľudská múmia a ponúkol bezprecedentný pohľad na zvyky chalkolitických (medená doba) Európanov. Jeho telo je vystavené v múzeu archeológie v Južnom Tirolsku v Bolzane v severnom Taliansku.

Múmia je dobre preskúmaná. Poskytuje dôkazy o živote v strednej Európe počas medenej doby. Jeho genóm bol sekvenovaný. Zistilo sa, že mal krvnú skupinu 0, intoleranciu laktózy a bol geneticky náchylný na kardiovaskulárne choroby. V jeho žalúdku našli baktériu *[[Helicobacter pylori]]*.

## Galéria

Oetzi Memorial.jpg|Pomník v horskom sedle
Oetzi Memorial Inschrift.jpg|Nápis na Ötziho pomníku


## Referencie

Kategória:Archeologické nálezy
Kategória:Antropológia
Kategória:Múmie
Kategória:4. tisícročie pred Kr.
Sieň slávy IIHF

**Sieň slávy Medzinárodnej hokejovej federácie (IIHF)** vznikla v roku 1997 ako prestížne ocenenie významných svetových hokejistov, hokejových rozhodcov a aktivistov.

## Slováci v Sieni slávy IIHF
Slovenskí zástupcovia v sieni slávy:
* Vladimír Dzurilla (uvedený v 1998)
* Jozef Golonka (uvedený v 1999)
* Ladislav Horský (uvedený v 2004)
* Ján Starší (uvedený v 1999)
* Peter Šťastný (uvedený v 2000)
* Juraj Okoličány (uvedený v 2008)
* Ladislav Troják (uvedený v 2011)
* Peter Bondra (uvedený v 2016)
*Žigmund Pálffy (uvedený v 2019)
*Miroslav Šatan (uvedený v 2019)
*Igor Liba (uvedený v roku 2024)
*Zdeno Chára (uvedený v roku 2025)

## Referencie

## Zoznam členov Siene slávy IIHF
Vzhľadom na svoju dĺžku je zoznam uvedený v samostatnom článku *[[Zoznam členov Siene slávy IIHF]]*. 

Kategória:Hokejové siene slávy
Kategória:Medzinárodná hokejová federácia
Ondrej III. (Uhorsko)

**Ondrej III.** () (asi * 1265, Benátky – † 14. január 1301, Budín) bol v rokoch 12901301 kráľ Uhorska.

## Rodina
Rodičia: Štefan, syn Ondreja II., uhorského kráľa a Tomasina Morosiniová, bohatá patricijka z Benátok
 
Manželky: Fenena Kujavská, dcéra kujavského kniežaťa, Agnesa Habsburská, nemecká princezná

Dieťa: Alžbeta

## Nástup na trón
S jeho korunováciou na trón nikto nerátal. Bol synom Štefana, ktorý sa narodil až po smrti svojho otca, uhorského kráľa Ondreja II, takže jeho legitimita bola často spochybňovaná. Situácia, ktorá v Uhorsku nastala po zavraždení Ladislava IV. Kumánskeho si vyžadovala rýchle riešenie. Uchádzači o trón boli totiž traja. Okrem Ondreja neapolskí Anjouovci žiadali trón pre Karola Martela, kandidátom bol tiež cisár Svätej ríše rímskej Rudolf I. Habsburský. Uhorská šľachta sa takmer jednomyseľne vyslovila za Ondreja. S pomocou matky sa vďaka rôznym machináciám a zákulisným ťahom dokázal zbaviť kráľovských protivníkov. Z uhorskej šľachty mu najviac problémov robila rodina Kyseckých, ktorým vyhlásil vojnu.

## Karol Róbert
Keďže uhorskej šľachte sa postupne prestávala páčiť zahraničná politika kráľa, ktorý sa zapojil do boja o korunu Svätej ríše rímskej na strane Habsburgovcov, čoraz reálnejšou sa stávala výmena na tróne. Šubičovci, Frangepanovci, Baboničovci i pápež otvorene začali podporovať nároky Karola Róberta z Anjou na trón.

Konflikt sa vyostril po tom, čo do Uhorska prišiel v roku 1300 samotný Karol Róbert. Ondrej zrejme dúfal, že ho urovná diplomatickou cestou. Tento plán mu však nevyšiel.

## Smrť
Dňa 14. januára 1301 zomrel dodnes nevysvetlenou smrťou, ktorá prišla vhod všetkým jeho odporcom, takže sa často objavujú narážky o možnej otrave. Ondrejom III. vymiera po meči dynastia Arpádovcov. Za jeho nástupcu zvolila šľachta českého kráľa Václava III. z rodu Přemyslovcov, ktorý v Uhorsku vládol pod menom *Ladislav V.*

Kategória:Narodenia v 1265
Kategória:Úmrtia v 1301
Kategória:Králi Uhorska
Kategória:Arpádovci
Kategória:Osobnosti z Benátok
Samuel Aba

**Samuel Aba** (; * cca 990 – † 5. júl 1044) bol v rokoch 1041 – 1044 kráľ Uhorska a v rokoch 1038 – 1041 podľa niektorých zdrojov knieža Nitrianskeho kniežatstva.

## Pôvod
Pochádzal z kmeňa Chazarov patriacich k turkickej jazykovej rodine. Jeho rodičia sú neznámi, ale dá sa predpokladať, že patrili k vysokopostaveným osobnostiam svojho národa. Za manželku mal dcéru maďarského veľkokniežaťa Gejzu, a teda bol švagrom prvého uhorského kráľa Štefana I.

## Život
Niekedy v období rokov 1005 – 1010 sa Aba stal náčelníkom chazarského kmeňa. V tom istom období sa zosobášil. Prijal kresťanstvo a založil dva kláštory, z ktorých jeden sa zachoval dodnes a nachádza sa v obci Feldebrő neďaleko mesta Jáger. Štefan ho vymenoval za svojho palatína a mal s ním pomerne dobré vzťahy. 

Po korunovácii Petra Orseola za kráľa stratil svoj úrad, čo bolo začiatkom ich veľkého nepriateľstva. Po víťazstvách nad Petrom sa v rokoch 1041 až 1044 stal uhorským kráľom a prijal meno Samuel. Na začiatku vlády podnikal útoky do Korutánska a Východnej Marky. Nemecký kráľ Henrich III. podnikol v septembri 1042 odvetný útok spolu s českým kniežaťom Břetislavom I. a dobyl územie Nitrianského kniežatstva, ktoré sa vtedy skladalo z 9 komitátov (zväčša ležalo severne od Dunaja). Na tomto území ustanovil Henrich do čela správy Domoslava, syna Ladislava Lysého. Po odchode nemeckých a českých vojsk, vtedajší uhorský kráľ Samuel vyhnal Domoslava z Nitry.

V auguste 1043 prišiel do krajiny Henrich III. s novou výpravou. Samuel sa s ním stretol na brehu rieky Rábnica a dohodli si mierové podmienky. Henrichovi odstúpil pás územia západne od riek Litava a Morava a Henrich ho uznal za kráľa. Aba mal prepustiť zajatcov a poslať Henrichovi cenné dary.

Vo februári 1044 sa Samuel dozvedel o chystanom sprisahaní uhorských veľmožov. Vlákal ich do pasce a nechal popraviť. Časť odporcov ušla z krajiny a o intervenciu požiadala nemeckého kráľa Henricha. Ten sa do Uhorska vrátil v júni 1044 spolu s Břetislavom a Petrom Orseolom. Dobyl Šopron a Kapuvár a so Samuelom sa stretol pri obci Ménfő. Napriek tomu, že bol verným pokračovateľom diela Štefana I., nebol Maďar a nemal úplnú dôveru maďarskej šľachty. Preto prešla počas boja časť veľmožov na druhú stranu a Samuel bitku prehral. Dal sa na útek, no chytili ho pri rieke Tisa. Onedlho sa konal uhorsko-nemecký súd, ktorý vyniesol rozsudok, že Samuel má byť popravený. Popravu ihneď vykonali.

## Referencie


Kategória:Narodenia v 10. storočí
Kategória:Úmrtia 5. júla
Kategória:Úmrtia v 1044
Kategória:Králi Uhorska
Kategória:Uhorskí palatíni
Kategória:Uhorskí šľachtici
Kategória:Abovci
Kategória:Zavraždení vládcovia
T

**T** je dvadsiate písmeno latinskej abecedy.

**T** môže byť:
* vo fyzike:
** značka fyzikálnej veličiny periódy (*T*)
** bbznačka jednotky SI pre hustotu magnetického toku tesla (T)
** značka fyzikálnej veličiny termodynamickej teploty (*T*)
** značka fyzikálnej veličiny teploty (*T*, príp. *t*)
** značka fyzikálnej veličiny času (*t*)
* v chémii: značka pre trícium, izotop vodíka
* v biochémii: threonín a tymín
* v informatike: T (programovací jazyk)
* predponu SI *tera* (1012)
* značka jednoty hmotnosti tony (t); 1&nbsp;t = 1&nbsp;000&nbsp;kg 
* T je značka pre kartu 10 v bridži v Portable bridge notation z anglického *ten*

## Iné projekty

Kategória:Písmená latinskej abecedy
Báb (okres Nitra)

**Báb** (*[[1955]] spojenie obcí Veľký Báb a Malý Báb;* , ) je obec na Slovensku v okrese Nitra.

Obec leží v juhozápadnej časti Nitrianskej pahorkatiny  od Nitry. Chotár je sprašová pahorkatina na úbočiach dolinky juhovýchodne od obce s menšími dubovými a hrabovými lesíkmi, inde je odlesnený. Má prevažne hnedozemné pôdy.

Malý Báb sa písomne spomína v roku 1156, od roku 1788 mal jarmočné právo. Obnovený Bábsky jarmok v roku 2010. V obci je rímskokatolícka cirkev, rímskokatolícky Kostol svätého Imricha z roku 1761, na umelovytvorených pahorkoch pri cintoríne Malý Báb je Kalvária s tromi krížmi. V roku 2006 bolo v obci oslávené osemstopäťdesiate výročie prvej písomnej zmienky (1156). V katastrálnom území obce (časť Malý Báb) je pod agátovým lesom vodná nádrž. Pri cintoríne Malý Báb sa nachádza lokalita výskytu chránenej rastliny – hlaváčika jarného. Pri vchádzaní do obce z južnej strany (od rýchlostnej cesty R1) sú v ílovitej zemine jedinečné pivnice, po ľavej strane uvidíte tzv. Židovský cintorín. V časti obce Alexandrov dvor (Veľký Báb) sa nachádza kaštieľ a národná prírodná rezervácia Bábsky les.

## Rodáci
* Alexander Imrich Pockody (* 1906† 1972), slovenský básnik, spisovateľ a učiteľ, poľnohospodár
* Tibor Bábi (vlastným menom Pockody; * 1925†1978), slovenský spisovateľ a redaktor

## Galéria

Cintorin Bab.jpg|Kalvária s tromi krížmi
Báb kultúrház 1.JPG|Kultúrny dom


## Referencie

## Iné projekty

## Externé odkazy
* 


Kategória:Obce okresu Nitra
Perióda (fyzika)

**Perióda** je fyzikálna veličina udávajúca dobu trvania periodického javu. Pri pohybe po kružnici je to doba, za ktorú hmotný bod opíše kružnicu jedenkrát.

## Symbol a jednotky
**Symbol**: T

**Základná jednotka**: sekunda, skratka *s*

**Ďalšie jednotky**: pozri čas

## Výpočet
: T = \frac{2 \pi}{\omega} ;\qquad T = \frac{2 \pi r}{v} 
: T \, = \, 1 / f, 
kde 
: *ω* — je uhlová rýchlosť v (rad/s)
: *v* — je obvodová rýchlosť v (m/s)
: *f* — je frekvencia

Kategória:Kinematika
Kategória:Fyzikálne veličiny
Frekvencia (fyzika)

**Frekvencia** alebo **kmitočet** je fyzikálna veličina, ktorá udáva počet opakovaní periodického javu za jednotku času. Je významná pri opise elektromagnetického žiarenia a mechanického vlnenia, teda napríklad svetla a zvuku. Energia fotónu je priamoúmerná jeho frekvencii f: E = h f, kde h je Planckova konštanta.

Vo fyzike sa používa aj tzv. kruhová frekvencia, značená \omega\,\! (grécke *omega*), \omega = 2\pi f\,\!. Tá je v prípade pohybu po kružnici rovná uhlovej rýchlosti telesa.

Frekvencia sa označuje ako f\,\! alebo \nu\,\! (grécke písmeno ní). Jej základnou jednotkou SI je hertz, skratka Hz (rozmer 1 Hz = 1 s−1). V praxi sú časté aj jej násobky kilohertz (kHz, tisícnásobok hertzu),  megahertz (MHz) a gigahertz (GHz). V technickej praxi sa používa ako jednotka počet otáčiek za minútu (ot./min).

## Súvis s periódou a vlnovou dĺžkou
Frekvencia je definovaná ako obrátená hodnota periódy T:

f= \frac{1}{T}.

Vlnenie (teda napr. svetlo alebo zvuk) prejde za jednu periódu jednu vlnovú dĺžku \lambda. Preto pre rýchlosť šírenia vlnenia c (napríklad rýchlosť svetla alebo rýchlosť zvuku) platí

c = \frac{\lambda}{T} = \lambda f. 

Z tohto vzťahu vieme vyjadriť frekvenciu ako 

f = \frac{c}{\lambda}.

Kategória:Kinematika
Kategória:Elektrotechnika
Kategória:Fyzikálne veličiny
Frekvencia

**Frekvencia** (z lat. frequentia=častosť, početnosť; frequens=častý, početný) môže byť:

*všeobecne:
** častosť výskytu niečoho v rámci sledovaného obdobia alebo skupiny
** počet/príliv návštevníkov, rozsah dopravného ruchu či rušného chodu
* v štatistike: početnosť
* vo fyzike: počet kmitov za sekundu, pozri frekvencia (fyzika)
* v medicíne: počet tepov alebo úderov srdca za minútu, pozri frekvencia (lekárstvo)
* v biológii: počet jedincov v triedach variačného súboru
Perióda

**Perióda** (z lat. periodus=členitá veta < gr. períodos=chodenie okolo, obeh, návrat) môže byť:
*všeobecne a v dejinách: obdobie (spravidla charakterizované určitým vývinom, určitými udalosťami)
*všeobecne: časový úsek, po ktorom sa nejaký jav opakuje, spravidla pravidelne
*vo fyzike: doba kmitu, pozri perióda (fyzika)
*v medicíne: skôr hovorové synonymum pre menštruácia
*v chémii: vodorovný rad prvkov v periodickej sústave prvkov, pozri perióda (periodická tabuľka)
*v jazykovede: vhodne členené súvetie, zvyčajne zložené z dvoch súmerných častí (predvetie – všeobecná myšlienka, závetie – vysvetlenie), synonymum: vetná perióda, pozri perióda (jazykoveda)
*v astronómii: časový interval medzi pravidelne sa opakujúcim javom
*v astronómii a statike: synonymum pre perióda obehu, obežná doba (astronómia)
*v matematike:
**číslica alebo skupina číslic, ktorá sa nekonečne veľakrát opakuje za desatinnou čiarkou (napr. 1,282828…), pozri perióda (matematika)
**dĺžka intervalu, po ktorom sa znova opakuje (periodická) funkcia, pozri periodická funkcia
*v geológii: geochronologická jednotka, časový ekvivalent útvaru, pozri perióda (geológia)
*v metrike: jednotka pozostávajúca z dvoch alebo viacerých kolónov, pozri Perióda (metrika)
*v hudbe: uzavretá základná hudobná forma, ktorá je rozdelená na dve spolu korešpondujúce časti, pozri perióda (hudba)
Cifruša bezkrídla

**Cifruša bezkrídla** (*Pyrrhocoris apterus*, ľudové pomenovania: *električka*, *lopata*, *sanitka*, *muzikant*), patrí do čeľade cifrušovité a medzi bezkrídle bzdochy.

Je to v strednej Európe hojne rozšírený druh bzdochy. Dorastá do veľkosti okolo  a živí sa cicaním semien rastlín, mŕtvych živočíchov alebo vajíčok hmyzu. Veľmi často sa vyskytuje vo väčších skupinách.

## Opis
Cifruša meria 10 – . Má oválny obrys tela s nápadnou čierno-červenou kresbou. Krídla väčšinou nie sú plne vyvinuté. Nohy sú čierne. Pri starostlivejšom pozorovaní zistíme, že každá cifruša je v drobných detailoch odlišná. Kresba a veľkosť škvŕn na červenom podklade sa mierne mení. Jej výrazné a kontrastné sfarbenie ju chráni pred nepriateľmi – vtáky. Dáva najavo, že nie je jedlá a to ju ochraňuje.

Cicia prevažne rastlinné šťavy. Hlavnou zložkou stravy sú predovšetkým plody lipy – semená pokryté sladkými šťavami.

## Rozmnožovanie a životný cyklus
Samice k sebe vábia samčeka sexuálne príťažlivými sekrétmi (feromónmi). Môže sa stať, že párenie trvá celý deň. Svoje vajíčka kladie samica do vlhkej pôdy, do štrbín kôry, pod lístie a mach. Cifruše môžeme pozorovať až do neskorej jesene. Prezimujú dospelí jedinci. Žľazy lariev produkujú ako u iných ploštíc typicky páchnuci sekrét slúžiaci na odstrašenie nepriateľa.

## Výskyt
Ide o druh, ktorý je veľmi rozšírený v Európe, Severnej Afrike, severnej Ázii a Strednej Amerike. Vo svete žije 400 druhov cifrušovitých. Stretávame sa s ňou od apríla do septembra.

Ide o veľmi spoločenský druh. Už od skorej jari sa objavuje v húfoch pri múroch či pätách stromov, kde sa vyhrieva. Vyskytuje sa v parkoch, alejách s agátmi alebo gaštanmi, na cintorínoch. Vo veľkom počte žije na lipách, občas aj na agátoch alebo tam, kde kvitne slez. Hoci im slnečný svit neprekáža, dávajú radšej prednosť tienistým miestam.

## Referencie

## Iné projekty

## Zdroj
* 

Kategória:Cifrušovité
Osa dravá

**Osa dravá** (iné, zriedkavé názvy: **osa francúzska**, **osík galský**, **osík francúzsky**, **osík škvrnitý**; staršie: **osička poľná**; lat. *Polistes dominula*, staršie: *Polistes gallicus* v staršom ponímaní) je druh z rodu *[[Polistes]]* z čeľade sršňovité. Vyskytuje sa spravidla na teplých výslnných miestach na mnohých miestach (pôvodne južnej a strednej) Európy, Ázie, a novšie sa rozširuje aj v Amerike a Austrálii. Jej telo má veľkosť 14-16 mm. Je mäsožravá. 

Starší názov tohto druhu (*Polistes gallicus*) je dnes názvom iného druhu, ktorý sa v minulosti volal *[[Polistes foederata]]*.

## Iné projekty

## Zdroje

Kategória:Sršňovité
Versailles

**Versailles** [vyslov: versaj] je  mesto vo Francúzsku, bezprostredné juhozápadné predmestie Paríža, v departemente Yvelines, región Île-de-France. Má 85 771 obyvateľov (2015). 

Významný zámok Versailles, pri ktorom mesto vlastne vzniklo, je bývalé sídlo francúzskych kráľov, čo z Versailles robilo hlavné mesto Francúzskeho kráľovstva. Dnes je Versailles hlavným mestom (prefektúrou) francúzskeho departementu Yvelines. Počet obyvateľov klesá od roku 1975, kedy dosiahol svoj vrchol – 94 145. V meste je vojenská škola (Saint Cyr) a je stále významným správnym a súdnym strediskom.

## Osobnosti mesta
* Filip V. (16831746), španielsky kráľ, druhý syn Grand Dauphina
* François Quesnay (16941774), ekonóm a lekár
* Ľudovít XV. (17101774), francúzsky kráľ
* Jean-Antoine Houdon (17411828), sochár obdobia klasicizmu
* Louis Alexandre Berthier (17531815), napoleonský veliteľ a maršal
* Ľudovít XVI. (17541793), francúzsky kráľ
* Ľudovít XVIII. (17551824), francúzsky kráľ
* Karol X. (17571836), francúzsky kráľ
* Mária Terézia Bourbonská (17781851), *Madame Royale*, dcéra francúzskeho kráľa Ľudovíta XVI. a Márie Antoinetty
* Ferdinand de Lesseps (18051894), diplomat a podnikateľ, budovateľ suezského prieplavu
* Jules Antoine Lissajous (18221880), matematik
* Jacques Hadamard (18651963), matematik
* Jean-François Lyotard (19241998), filozof
* Stéphane Audranová (1932), herečka
* Julie Halardová-Decugisová (1970), bývalá tenistka
* Nicolas Anelka (1979), futbalista
* Ľudovít XIV. (1638), francúzsky kráľ

## Partnerské mestá
*  Canberra, Austrália
*  Gießen, Nemecko
*  Gyeongju, Kórejská republika
*  Nara, Japonsko
*  Puškin, Rusko
*  Tchaj-pej, Taiwan

## Iné projekty

## Externé odkazy
* Oficiálna stránka
* Oficiálna stránka-turistika


Kategória:Mestá v Île-de-France
Kategória:Obce v departemente Yvelines

Kategória:Kráľovské sídla vo Francúzsku
Kyselina mliečna

**Kyselina 2-hydroxypropánová** alebo **kyselina mliečna** je ľahko rozpustná, bezfarebná, kryštály tvoriaca kyselina s racionálnym chemickým vzorcom CH3–CHOH–COOH. Vzniká mliečnym kvasením cukrov, napr. v mlieku, syroch, kysnutej kapuste. Konjugovaná zásada kyseliny mliečnej sa nazýva **mliečnan** alebo **laktát**. Využíva sa väčšinou ako opticky neaktívna forma. Pravotočivá L- forma vzniká pri telesnej práci vo svaloch. Používa sa v pekárstve, pivovarníctve, na prípravu limonád a pri zafarbovaní a zušľachťovaní textílií (pohmat, lesk). Používa sa aj pre svoje antiseptické vlastnosti v mastiach, ústnych vodách a ako prostriedok na ošetrovanie vlasov.

Jej soli sa používajú v potravinárstve (mliečnan sodný, mliečnan draselný, mliečnan vápenatý). 

## Iné projekty

Mliečna
Kategória:Laktáty
270
Štefan I.

**Štefan I.** môže byť:
* Štefan I. (pápež), pápež (254 – 257)
* Štefan I. (Gruzínsko), knieža v Cholarzene-Džavacheti (590 – 627)
* Štefan I. (patriarcha), carihradský patriarcha (886 – 893)
* Štefan I. (Uhorsko), nitrianske knieža (995 – 997) a uhorské veľkoknieža a kráľ (997 – 1038)
* Štefan I. (Chorvátsko), chorvátsky kráľ (1030 – 1058)
* Štefan (Anglicko), anglický kráľ (1135 – 1154)
* Štefan Nemanja, srbský vládca (1167 – 1196)
* Štefan I. (Bavorsko), bavorský vojvoda (1290 – 1310)
* Štefan Uroš I., srbský vládca (1243 – 1276)
* Štefan I. (Moldavsko), knieža (1394 – 1399,1433 – 1435,1436 – 1447)
* Štefan Bátori, vládca Sedmohradska (1604 – 1606) a Poľska (1576 – 1586)
* Štefan I. (Rumunsko), vládca Vlašska (1591 – 1592)

Kategória:Rozlišovacie stránky – Panovník
Automatová oceľ

**Automatové ocele** sú ocele optimalizované na dodatočné trieskové obrábanie (napr. frézovačka, sústruh).

Vyrábajú sa z nich väčšinou motory, prevodovky a tiež sa používa na výrobu prototypov.

Obrábatelnosť sa zvyšuje pridávaním síry (ale len do 0,4%) alebo olova. Toto spôsobuje lámavosť triesky a tým menšiu pravdepodobnosť vzniku nárastku.

Kategória:Druhy ocelí
Kategória:Obrábanie kovov
Rýchlorezná oceľ

**Rýchlorezná oceľ**, známa tiež ako **HSS** (z angl. *high speed steel*),  je oceľ určená na trieskové obrábanie pri vysokých rýchlostiach a tlstej *trieske* (špone). Je vysoko tvrdá a ostáva tvrdá aj po prehriatí (žiarupevná).

Je to vysokolegovaná oceľ. Najčastejšie obsahuje 0,65 % až 1,10 % uhlíka a 10 % až 25 % ostatných legúr ako chróm, vanád, kobalt, molybdén, volfrám a titán. 

Používa sa hlavne na výrobu upínaných nástrojov.

Kategória:Druhy ocelí
Kategória:Nástrojové materiály
Žiarupevnosť

**Žiarupevnosť** je „schopnosť materiálu znášať dlhodobo za tepla namáhanie, bez toho aby prišlo k neprípustnej deformácii alebo lomu“.

## Referencie


Kategória:Mechanické vlastnosti materiálov
Peniarka nížinná

**Peniarka nížinná** (*Cercopis sanguinolenta*) patrí do čeľade peniarkovité a medzi cikády.

## Iné projekty

Kategória:Peniarkovité
Mŕtvy muž prichádza

**Mŕtvy muž prichádza** je film režiséra Tima Robbinsa z roku 1995 natočený podľa knihy sestry Helen Prejeanovej s rovnakým názvom.

Film rozpráva o zvláštnom vzťahu mníšky Helen Prejeanovej (vo filme Susan Sarandonová) k odsúdencovi na smrť v podaní Seana Penna.

Susan Sarandon za stvárnenie Helen Prejeanovej dostala Oscara v kategórii „Najlepšia herečka v hlavnej úlohe“, film mal nominácie v kategóriach „Najlepší herec v hlavnej úlohe“ ( Sean Penn ), „Najlepšia réžia“, „Najlepšia hudba, pieseň“ (pre Brucea Springsteena ) za skladbu *Dead Man Walking*.

V roku 1997 sestra Helen Prejeanová a režisér Tim Robbins viedli v New Yorku delegáciu hnutia **Nedotýkajte sa Kaina**, ktorá predala generálnemu tajomníkovi OSN Kofi Annanovi výzvu laureátov Nobelovej ceny a významných osobností svetovej kultúry za zrušenie trestu smrti.

## Externé odkazy

* 
* 
* Sestra Helen Prejean

Kategória:Filmy USA
Kategória:Filmy z 1995
Kategória:Filmy podľa názvu
Basquiat (film)

***Basquiat*** je autorský debut výtvarníka Juliana Schnabela z roku 1996 o grafity umelcovi Jeanovi-Michelovi Basquiatovi.

Film je založený na živote amerického postmodernistického/neoexpresionistického umelca Jeana-Michela Basquiata. Je to prvý film o americkom maliarovi, ktorý napísal a režíroval iný maliar.

## Externé odkazy
* 
* 
* Jean Michel Basquiat
* Basquiat-Brooklyn Museum 

Kategória:Filmy USA
Kategória:Filmy z 1996
Kategória:Filmy podľa názvu
Parita

**Parita** (z lat. *paritas* = rovnakosť < *par* = rovnaký) znamená všeobecne rovnakosť, rovnocennosť či rovnovážnosť, spravidla rozhodujúcich faktorov (najmä  čo do počtu alebo zastúpenia niečoho). Má niekoľko špecifických definícií:
*v ekonómii: 
**výmenný pomer (kurz) medzi dvoma menami alebo medzi menou a statkami (pozri Parita (ekonómia)):
***stanovený predpisom: pozri menová parita (alebo priama parita alebo kedysi mincová parita), zlatá parita, dolárová parita, SDR parita, pevná upravovateľná parita, plazivá parita, kĺzavá parita
***vyplývajúci z dopytu a ponuky na devízovej burze: pozri kurzová parita (alebo nepriama parita) 
***teoretický: pozri parita kúpnej sily, čo je teoretický menový kurz získaný z predpokladanej parity (rovnakosti) kúpnej sily danej meny vyjadrenej v inej mene.
**skrátený výraz pre niektoré doložky (či dohodnuté podmienky):
***cenová parita (= cenová doložka)
***dodacia parita (= dodacia doložka, dodacie podmienky)
***prepravná parita, čo je v medzinárodnom obchode miesto (paritná stanica), po ktoré je zaplatené prepravné
**skrátený výraz pre dôchodková parita, čo je (podľa možnosti vyrovnaný) vzťah miezd a odmien medzi sektormi alebo v rámci sektora hospodárstva
*vo fyzike: Číslo/veličina (+1 alebo -1) charakterizujúce vlastnosť kvantovo mechanickej sústavy pri inverzii priestorových súradníc, času alebo zmene náboja, pozri parita (fyzika)
* v algebre: Vlastnosť čísla byť párnym alebo nepárnym (čiže ak povieme, či je číslo párne alebo nepárne,  udávame jeho paritu), pozri Parita (algebra)
*v informatike: 
**a) Skutočnosť, či má niečo párny alebo nepárny počet bitov; v prvom prípade ide o *párnu paritu*, inak o *nepárnu paritu*, pozri Parita (informatika)
**b) Hľadanie chýb, najmä po prenose dát,  pomocou paritného bitu, ktorý sa na tento účel ako extra bit pridáva ku znaku a udáva paritu znaku v zmysle a).
*v telekomunikáciách: Skutočnosť, či má niečo párny počet jednotkových bitov alebo nepárny počet jednotkových bitov; v prvom prípade ide o *párnu paritu*, inak o *nepárnu paritu*, pozri Parita (telekomunikácie)
*v biológii: Počet pôrodov samice
*v medicíne: Synonymum pre rodičovstvo (používané najmä v angličtine) v zmysle buď počtu pôrodov matky (viacnásobný pôrod sa počíta ako jeden), alebo skutočnosti, že niekto porodil deti (a je teda rodičom)
*v politológii: 
**Vo vojensko-politickej oblasti pomer síl, kedy sú obidve strany rovnako silné či schopné
**Rovnaký pomer hlasov v nejakom grémiu, pozri Parita (politika)
**Rovnaké zaobchádzanie štátu s rôznymi náboženskými spoločenstvami, pozri konfesijná parita
Kobylka zelená

**Kobylka zelená** (*Tettigonia viridissima*) je druh rovnokrídleho hmyzu z čeľade kobylkovité (*Tettigoniidae*). Kobylka zelená žije v tráve na lúkach a patrí medzi veľmi rozšírený hmyz. Kobylka zelená má dlhé tykadlá. 

2 páry krídel : 1.kožovitý   2. blanitý    Má 3 páry nôh . zadné končatiny sú dlhé a silné ,prispôsobené na skákanie. Larvy aj dospelé kobylky sa živia hmyzom. Zvuky vydáva trením predných krídel .

## Iné projekty

Kategória:Kobylkovité
Plejsy

náhľad|Plejsy, v pozadí Vysoké Tatry
[náhľad|Záber od horského hotela Hutník (830 m n.m.). Vpravo [Sľubica (vrch)|Sľubica, vľavo v pozadí Vysoké Tatry.]]
[náhľad|Záber spod vrchnej stanice (912 m n.m.). Vpravo [Sľubica (vrch)|Sľubica, tretí najvyšší vrch pohoria Branisko.]]

**Plejsy** je lyžiarske stredisko na východnom Slovensku pri Krompachoch. Je tam 7 vlekov a 1 sedačková lanovka. Blízko svahu je luxusný Hotel Plejsy, ktorý disponuje okrem ubytovania aj bowlingovou sálou, saunou, bazénom, reštauráciou a mnohým ďalším.

Plejsy boli v minulosti schválené ako oficiálne Lyžiarske stredisko olympijskej prípravy slovenskej reprezentácie. Medzinárodná lyžiarska federácia (FIS) tam homologizovala trate pre slalom, obrovský slalom a super obrovský slalom. Plejsy hostili niekoľko ročníkov *Európskeho pohára FIS*. 

Stredisko Plejsy je v roku 2023 už druhý rok zatvorené a celé stredisko vrátane hotela je na predaj a vleky túto sezónu nespustia.

## Referencie


## Iné projekty

## Externé odkazy
* Poloha na turistickej mape

Kategória:Lyžiarske strediská na Slovensku
Kategória:Krompachy
Kategória:Veporské vrchy
Jára Cimrman ležící, spící

***Jára Cimrman ležící, spící*** je česká komédia režiséra Ladislava Smoljaka z roku 1983.

Film rozpráva o fiktívnom najväčšom géniovi českých dejín všetkých čias, o živote a diele Járy Cimrmana. Vo filme sú zobrazené tie najdôležitejšie udalosti, ktoré údajne formovali jeho osobnosť, ale dokonca aj tie, ktoré formoval on sám.

## Externé odkazy
* České filmové nebe
* 
* 

Kategória:Česko-slovenské filmové komédie
Kategória:České filmové komédie
Kategória:Filmy z 1983
Kategória:Filmy podľa názvu
Na samotě u lesa

***Na samotě u lesa*** je česko-slovenská komédia, ktorú natočil režisér Jiří Menzel v roku 1976. Film rozpráva príbeh obyčajnej pražskej rodinky a jej pachtenie sa za výhodnou kúpou domčeka na vidieku. V domčeku  ale ešte žije dedko Komárek.

## Dej
Rodina Lavičkovcov s deťmi Peťom a Zuzankou sa vyberie na návštevu do Loukova, na chalupu ich známeho inžiniera Zvona a jeho ženy Marty. Snažia sa o kúpu chalupy a dúfajú, že Zvon im pomôže. Napokon však objavia malebnú chalúpku svojrázneho dedinčana, deda Komárka, ktorý súhlasí s predajom, no zatiaľ im prenajme jednu miestnosť.

Lavičkovci sa rozhodnú stráviť na chalupe celú dovolenku. Olda je nadšený z pobytu na vidieku, no Věra je stále viac a viac rozčúlená a podráždená. Sú jej nepríjemné veci na chalupe a nalieha na manžela, aby sa s dedom, ktorého neznáša, porozprával o predaji.

Olda pozýva na víkend na chalupu kamaráta, lekára Houdka, ktorý zistí, že dedo je úplne zdravý. Keď sa navyše zoznámi s dedovým staručkým otcom, pochopí, že nádeje na dedov odchod sú falošné. V zime však dedo ochorie a musí ísť do nemocnice. Keď sa rodina vráti s notárom, aby prerokovali predaj chalupy, nájdu deda znova doma, zdravého a plného energie. Bude ich snaha získať chalupu úspešná?

## Externé odkazy
* České filmové nebe-Na samotě u lesa 
* 
* 

Kategória:Česko-slovenské filmové komédie
Kategória:České filmové komédie
Kategória:Filmy z 1976
Kategória:Filmy podľa názvu
Kategória:Filmy režírované Jiřím Menzlom
Amores Perros

***Amores Perros*** alebo ***Láska je kurva*** je mexický dramatický triler z roku 2000, ktorý natočil mexický režisér Alejandro González Iñárritu. V roku 2000 bol nominovaný na Oscara v kategórii „Najlepší zahraničný film“.

Film rozpráva tri rôzne životné príbehy ľudí žijúcich v Mexiku prepojené automobilovou nehodou.

## Príbeh

### Octavio a Susana
Octavio (Gael García Bernal), je beznádejne zamilovaný do bratovej manželky, v úsilí získať ju, ide bezhlavo za svojím cieľom. Keď zistí, že jeho pes Cofi je výborný zabijak, rozhodne sa prihlásiť ho na psie zápasy, aby mu zarobil peniaze. Plánuje utiecť s bratovou manželkou a peniaze použiť na spoločnú budúcnosť. Pri jednom zo zápasov sa dostane do konfliktu so svojim rivalom a pri následnej automobilovej naháňačke spôsobí dopravnú nehodu, keď na križovatke vrazí do iného auta. 

### Daniel a Valeria
Daniel je úspešný vydavateľ magazínu. Rozhodne sa opustiť svoju manželku, aby mohol žiť s dlhonohou modelkou Valériou. Nanešťastie sa Valéria ťažko zraní pri nehode, keď do nej vrazí Octaviove auto a nemôže už viac robiť modelku. Medzi Danielom a Valériou postupne vzniká napätie, kvôli Valérinmu psovi, ktorý sa zasekol v diere pod podlahou. Keď sa Valéria pokúša psovi pomôcť, poškodí si nohu, ktorá sa jej po autonehode ešte neuzdravila a v nemocnici jej musia nohu amputovať.

### El Chivo a Maru
El Chivo je muž, ktorý žije na ulici a stará sa o túlavé psy. Živí sa vraždami na objednávku. Navštívi ho muž, ktorý chce dať zavraždiť svojho obchodného partnera. Úmysel El Chiva zavraždiť klientovho partnera prekazí autonehoda, pri ktorej Octavio nabúra do Valérie. El Chivo zachráni a uzdraví Octaviovho zraneného psa a ten zabije všetkých jeho ostatných psov. Ovplyvnený týmito udalosťami, rozhodne sa kontaktovať svoju dcéru, ktorá ho považuje za mŕtveho a prenechá jej všetky peniaze, ktoré zarobil vraždami na objednávku. 

Všetky tri príbehy spája automobilová nehoda, ktorá zmení životy troch hlavných postáv filmu. 

## Ocenenia
Film získal okrem nominácie na Oskara ďalších 14 nominácií a 51 ocenení.

## Externé odkazy
* 
* 

Kategória:Mexické filmy
Kategória:Filmy podľa názvu
Kategória:Filmy z 2000
Slinná žľaza

**Slinová žľaza** () je exokrinná žľaza, ktorá produkuje slinu. V ústnej dutine sa nachádzajú 3 páry veľkých slinných žliaz: príušné, podjazykové a podsánkové. Ďalej sa tu nachádza veľké množstvo malých slinných žliaz.

## Delenie
Podľa veľkosti:
* veľké:
** príušná
** podsánková
** podjazyková
* malé
Podľa typu sekrétu:
* serózne
* mucinózne
* seromucinózne

Kategória:Tráviaca sústava
Pažerák

[framed|right|Schéma tráviacej rúry človeka. 1. pažerák, 2. [žalúdok, 3. dvanástnik, 4. tenké črevo, 5. slepé črevo, 6. červovitý prívesok, 7. hrubé črevo, 8. konečník, 9. análny otvor ]]

**Pažerák** (gréc. *oesophagus* z *oisofagos* = *oiso* niesť; *fago* *jesť*) je trubicový orgán spájajúci hltan a žalúdok. Dĺžka pažeráka je asi 25 až 28 cm. Tvorený je svalovinou, na začiatku priečne pruhovanou (orálna tretina), ku koncu hladkou. Vystlaný je sliznicou, ktorá obsahuje exokrinné žliazky, tie zvlhčujú prechádzajúcu potravu.

## Choroby pažeráka
* achalázia
* varixy
* nádory
* zápal pažeráka
* Zenkerov divertikul

## Iné projekty

Kategória:Tráviaca sústava